
SUMMARY:  Growing    conoerns   about   environment,    energy s    and   traffic 
oongestion   demand  a   fresh    look   at   mass    transit s    especially    nonpol- 
luting j  low-noiset    low-energy s    high-speed   electric   rail    transit,, 
The   article   develops    an   algebraic   framework    tailored   to    £/„  S.    De- 
partment  of  Transportation   data   and   examines    cost   and  productivity 
of  rapid  rail3     light   rail3    and  buses* 


Personbilen  kører  når  det  passer  dens  ejer.   Den  kører  dør  til  dør 
eller  ialtfald  dør  til  parkeringsplads.   I  disse  to  henseender 


*Denne  artikel  er  en  økonoms  fritidsf underinger  over  et  problem,  der 
foruden  økonomens  traditionelle  ting  som  forbrugerpræferencer  og  tek- 
nik rummer  moderne  ting  som  externalities ,  miljø  og  energi.   Forfatteren, 
der  hverken  er  ingeniør  eller  har  tilknytning  til  noget  trafikselskab, 
har  kun  skrabet  overfladen  men  har  ialtfald  forsøgt  at  forme  et  begrebs- 
apparat omkring  de  data,  som  det  amerikanske  trafikministerium  nyligt 
har  indsamlet  og  fremlagt,  USDT  (1976).   Forfatteren  takker  dette 
ministerium,  overingenjor  Åke  Nilsson  (ASEA)  og  Mr .  Dennis  Mollenkamp 
(Metropolitan  Atlanta  Rapid  Transit  Authority)  for  beredvillig  korrespon- 
dance og  trykt  materiale,  Mr .  Mollenkamp  også  for  samtale  og  forevisning 
af  anlægsarbejder  i  Atlanta  i  april  1977.   Sin  ven  Erling  Olsen  takker 
forfatteren  for  gennemlæsning  af  manuskriptet.   Endelig  takker  han  dis- 
kussionsdeltagere på  Handelshøjskolens  Institut  for  trafik-,  turist-  og 
beliggenhedsforskning,  hvor  han  forelæste  over  manuskriptet  i  september 
1977. 

kan  intet  kollektivt  trafikmiddel  konkurrere  med  den,  og  derfor  faldt 
i  USA  passagerantallet  pr.  år  i  kollektiv  bytrafik  til  l/5  i  de  50  år 
fra  1923  til  1973. 

Som  vi  bliver  flere  og  flere  her  på  jorden  synes  vi  at 
klumpe  os  mere  og  mere  sammen  i  storbyer,  medens  steder  som 
Vendsyssel,  Hveen,  Norrland,  Østbayern,  Bretagne,  Hebriderne 
og  Appalachia  affolkes.   Og  det  er  i  storbyerne,  at  personbilen 
viser  sig  fra  sin  værste  side.   Økonomernes  abstrakte  externali- 
ties  antager  meget  konkrete  former  i  storbytrafikkens  tidsspild, 
stress,  ulykker,  larm  og  luftforurening. 

Bilisternes  beslutninger  om  at  bruge  deres  biler  i  storbyen 
kan  påvirkes  negativt:   Enten  mildt  ved  at  internalisere  bilismens  ex- 
terne  omkostninger  eller  brutalt  ved  at  spærre  visse  veje  for  biler. 
Det  negative  lader  jeg  ligge  undtagen  i  afsnit  II,  3  om  reserverede 
motorvej  skørebaner.   Jeg  holder  mig  til  det  positive:   Kunne  man  på- 
virke bilisternes  beslutninger  ved  at  tilbyde  dem  noget  bedre?   Kunne 
man  i  vore  dages  teknik  tilbyde  dem  et  alternativ,  som  bragte  dem  hur- 
tigere, sikrere  og  bekvemmere  til  byen,  end  deres  egen  bil  kunne  gøre? 
Kunne  et  sådant  alternativ"  fås  til  en  rimelig  pris? 

Det  var  ingen  sag,  hvis  det  bare  drejede  sig  om  at  udforme  et 
system,  der  gik  til  hvermands  dør  eller  så  godt  som.   Små  hyppige 
busser  på  stærkt  forgrenede  rutenet  kunne  klare  en  sådan  opgave. 

Det  var  heller  ingen  sag,  hvis  det  bare  drejede  sig  om  at  ud- 
forme et  system  med  høj  kapacitet,  høj  hastighed  og  lavt  energiforbrug. 
Lange,  hurtige  elektriske  togstammer  ad  eget  banelegeme  og  lange  sta- 

tionsintervaller  kunne  klare  en  sådan  opgave. 

Men  det  giver  hovedpine,  hvis  det  ikke  drejer  sig  om  et  enten-eller 
men  om  et  både-og.   Hvad  de  små  hyppige  busser  på  deres  stærkt  for- 
grenede rutenet  angår,  så  kommer  de  jo  ingen  vegne  på  stræk  så  lange 
som  Brønshøj -Kongens  Nytorv.   Og  når  de  så  omsider  allesammen  når 
ind  til  centrum,  mærker  man  for  alvor  deres  larm  og  dunst.   Hvad  de 
lange  hurtige  elektriske  togstammer  angår,  så  kan  de  jo  ikke  føres 
til  hvermands  dør. 

Eksisterer  der  i  vore  dages  teknik  et  kompromis?   Og  kunne  det 
fås  til  en  rimelig  pris?   Lad  os  se  lidt  nærmere  på  to  nye  kompro- 
misforsøg, der  i  amerikansk  terminologi  går  under  betegnelserne 
rapid  rail  og  light  rail . 


I.   RAPID  RAIL 


1 .  Princip 

Rygraden  i  et  rapid  rail-system  er  svære  elektriske  jernbaner,  hvis 
spor  overalt  er  spærret  for  enhver  anden  trafik,  kørende  og  gående. 
Den  mest  effektive  afspærring  opnås  ved  at  føre  sporet  over  eller 

under  gadeniveau.   Al  ind-  og  udstigning  sker  på  særligt  indrettede 
stationer,  hvis  perroner  ligger  i  nøjagtigt  samme  niveau  som  toggulvet. 
Stationsintervallerne  er  korte  i  centrum  men  lange  i  yderdistrik- 
terne.  De  lange  stationsint ervaller  giver  høj  rejsehastighed  men 
gør  det  samtidigt  umuligt  for  de  fleste  passagerer  at  komme  helt 
hjem  med  toget.   Hver  station  i  yderdistrikterne  er  derfor  centrum 
for  et  knippe  stærkt  forgrenede  buslinjer.   Med  de  korte  stations- 
intervaller  i  centrum  skulle  man  ikke  behøve  andre  buslinjer  end 
sådanne  knipper,  og  centrum  skulle  derfor  helt  kunne  slippe  for 
bussers  larm  og  dunst.   Buslinjeknipperne  er  ligeså  vigtige  som  ryg- 
raden.  Det  var  fordi  man  glemte  buslinjeknipperne,  at  San  Franciscos 
BART  kun  har  tiltrukket  halvt  så  mange  daglige  passagerer  (131.000) 

som  ventet.   Det  nyeste  nordamerikanske  forsøg  er  Atlantas. 

2.      Atlanta 

Akkurat  som  i  1864,  da  den  ødelagdes,  er  Atlanta  idag  (1,4  mill.) 
sydens  industrielle,  finansielle  og  kommercielle  centrum.   Omkring 
sig  har  den  den  sædvanlige  motorvej scirkel  med  et  par  diagonaler 
gennem  centrum.   Den  har  ingen  sporveje  men  et  stort  busnet.   I  1971 
underskrev  daværende  guvernør  Jimmy  Carter  en  lov,  som  hjemlede  opkræv- 
ning af  en  1%  omsætningsskat  til  finansiering  af  et  splinternyt  kol- 
lektivtrafiksystem kaldet  MARTA  =  Metropolitan  Atlanta  Rapid  Transit 
Authority.   Derpå  fulgte  høringer  og  folkeafstemninger  i  fire  amter. 

To  amter  stemte  nej,  men  de  to  centrale  amter  stemte  ja,  og  i  februar 
1975  gik  man  i  gang  med  at  grave  og  bygge  85  km  hurtigbanespor ,  af 
hvilket  19%  skal  være  under  gadeniveau,  31%  over  gadeniveau  og  50%  i 

gadeniveau men  altsammen  som  ren  bane.   Der  skal  bygges  39  stationer 

og  anlægges  parkeringspladser  til  30.000  biler  omkring  dem.   2000  km 
buslinjer  skal  gradvist  omlægges  til  knipper  omkring  stationer. 
Tavle  1  viser  de  korte  stationsintervaller  i  centrum  og  de  lange  i 
yderdistrikterne.   Sammenlignet  med  Atlanta  har  Stockholms  tunnelba- 
ne længere  stationsintervaller  i  centrum  men  løber  her  meget  dybt. 
Derfor  kan  hver  Stockholmsstation  være  udgangspunkt  for  et  stort  antal 
lange  rullende  trapper,  hver  i  sin  retning.   Stockholms  trappeudmundin- 
ger er  derfor  mere  spredt  end  Atlantas. 

Et  Atlantatog  skal  have  en  tophastighed  af  120  km  pr.  time  mod 
90  i  Stockholm.  Hver  vogn  vil  tage  270  passagerer  mod  156  i  Stock- 
holm  Atlanta  vil  have  flere  ståpladser  pr.  siddeplads  end  Stockholm. 

Et  tog  får  fra  1  til  8  vogne,  og  der  skal  bygges  338  vogne.   De  leve- 
res af  Societé  Franco-Beige  og  er  meget  energibesparende:   De  kan 
bremse  regenerativt,  d.  v.  s.  sende  deres  bremseenergi  tilbage  i 

nettet. 

I  1978  åbnes  østgrenen  til  Avondale,  i  1979  vestgrenen  og  i 

1980  nord-sydlinjen.   Senere  skal  bygges  13  km  ekspresbusvej,  d.v.s. 
motorveje  med  reserverede  busbaner  i  midterrabatten. 

Dajani,  Egan  og  McElroy  (1975)  har  forsøgt  cost-benef it-analyse  af 

MARTA.   For  et  stort  publikum  vil  MARTA  spare  tid  i  forhold  til  mo- 
torvej skør  sel  .   Og  for  dem,  der  bliver  på  motorvejene,  bliver  der  min- 
dre trængsel.   MARTA  vil  tiltrække  en  anelse  flere  passagerer  fra  min- 
dre bemidlede  zoner  end  fra  mere  bemidlede.   Men  denne  virkning  var  svag 
sammenlignet  med  MARTA 's  tilbøjelighed  til  at  tiltrække  mange  flere 
passagerer  fra  zoner  nær  stationer  end  fra  zoner  fjernt  fra  stationer. 
Der  er  altså  en  klar  omfordeling  af  indkomst  til  gunst  for  familier 
nær  stationer  men  ingen  klar  omfordeling  af  indkomst  til  gunst  for 
mindre  bemidlede. 

Savidt  benefit.   Hvad  cost  angår,  så  er  og  bliver  rapid  rail 
en  dyr  spøg.   Anlægsomkostningen  er  24  millioner  1975-dollars  pr. 
km.   80%  af  anlægsomkostningen  betales  af  forbundsregeringen  i  medfør 
af  National  Mass  Transportation  Assistance  Aet  af  1974,  og  det  samme  er 
tilfældet  i  Washington  og  Baltimore,  der  bygger  rapid  rail-systemer  som 
Atlantas. 

Rapid  rail  er  det  fine  og  helt  dyre.   Men  tidens  stemning  har 
vendt  sig  mod  offentlig  ekstravagance  og  spørger,  om  mindre  ikke  kan 
gøre  det.   Resten,  hovedparten,  af  denne  artikel  vil  derfor  koncen- 
trere sig  om  light  rail  og  ekspresbusser. 

II.   LIGHT  RAIL 


1.      Princip 

Gadesporvognen  hedder  på  britisk  engelsk  "tram"  men  på  amerikansk 
engelsk  "streetcar".   Da  man  nu  ønsker  at  flytte  den  væk  fra  gaden, 
har  det  nye  ord  "light  rail"  vundet  indpas  i  praktisk  amerikansk 
litteratur  som  County  of  San  Diego  (1975),  Port  Authority  of  Alleghe- 
ny  County  (1976),  Greg  Thompson  (1975)  og  US  Department  of  Transport- 
ation (USDT)  (1976). 

Light  rail  er  lette  elektriske  jernbaner  (sporveje),  hvis  spor 
i  varierende  grad  er  spærret  for  anden  trafik.   USDT  (1976,  18)  son- 
drer mellem  tre  af spærringsgrader : 


A.  Eget  banelegeme,  spærret  for  enhver  anden  trafik 

B.  Eget  sporareal  med  lejlighedsvist  krydsende  gadetrafik 

C.  Den  gammeldags  gadesporvej 


Tavle  2  viser,  at  blandingsforholdet  mellem  A,  B  og  C  vil  afgøre, 
hvor  høj  rejsehastighed,  der  kan  præsteres. 

Blandt  de  eksisterende  systemer  i  Tavle  2  møder  Philadelphia 

(4,8  mill . )  med  gammeldags  gadesporveje som  de  københavnske og 

med  den  laveste  rejsehastighed  16  km  i  timen.  San  Francisco  (3,1  mill.)  er 

TAVLE  2.  Af spærring  s  grad   og   rejsehastighed   i    light  rail~sy stemer 

By       Sporlængde        ^"Slagt  \Z~  Rejsehastighed 

J  km  ABC  pr. time 


Eksisterende   systemer 

Boston           41  48    30  22  13-35 

Frankfurt       135  ___65---  35  20 

Gbteborg         84  ~-_84---  16  22 

KSln            143  42     35  23  11-35 

Philadelphia    139  2     0  98  16 

Pittsburgh       36  ___73___  27  18 

San  Francisco    30  18     9  73  16 

Kommende    systemer 

Edmonton          7  22    78  0  40 

Philadelphia     40  --100---  0  24-48 


Pittsburgh       36  ___92---     8  30 

San  Francisco    30  36    30    34  30 

Tyne  &  Wear      55  100     0     0  40 


22          78 

0 

--100--- 

0 

-_-92--- 

8 

36           30 

34 

100             0 

0 

A  =  eget  banelegeme;   B  =  eget  sporareal;   C  =  gadesporvej 
Kilde;  USDT  (J976),  19. 

ikke  bedre:   Hvad  der  vindes  i  den  lange  tunnel  under  Twin  Peaks  går 
åbenbart  tabt  i  Market  Streets  mylder.   De  moderne  systemer  i  Boston 
(2,8  mill.),  Goteborg  (0,6  mill.)  og  Koln  (0,9  mill.)  repræsenterer 
den  modsatte  yderlighed.   Blandt  nybyggede  systemer  får  hverken 
Edmonton  (0,4  mill.),  Philadelphia  ("4,8  mill.)  eller  Newcastle 's 
Tyne  and  VJear  (0,8  mill.)  gadesporvej  og  opnår  derved  rejsehastig- 
heder på  40  km  pr.  time. 

2.      Boston   og   Goteborg 

Boston  (2,8  mill.)  og  Goteborg  (0,6  mill.)  illustrerer  light 
rail -princippet  for  henholdvis  store  og  mellemstore  byer. 

Under  Tremont  Street  i  Boston  åbnedes  i  1897  verdens  første 
sporvej stunnel ,  og  det  er  fristende  at  se  den  på  københavnsk 
baggrund.   En  københavner  vil  lægge  mærke  til,  at  afstanden  mellem 
tunnelens  oprindelige  yder stationer,  Haymarket  og  Boylston,  er 
nøjagtigt  den  samme  som  afstanden  mellem  Kongens  Nytorv  og  Råd- 
huspladsen, ll/\  km.   Tavle  3  viser  Bostons  tunnelsystem,  og 
tavle  4  projicerer  det  ind  på  et  K^benhavnskort  i  samme  målestok, 
således  at  Haymarket  er  lagt  i  Kongens  Nytorv  og  Boylston  i  Råd- 
huspladsen . 

I  1914  og  1932  forlængedes  tunnelen  3  km  mod  vest  til  Kenmore 

(Nitivej),  og  lidt  længere  ude  fører  tre  ramper  tunnelsporene  op 
på  overfladen,   hvor  de  forgrener  sig  til  yderdistrikterne  på 
eget  banelegeme  eller  sporareal.   Fristende  ville  det  være  at  for- 
binde den  nordvestligste  rampe  med  København  L.   Faktisk  bød  der 
sig  i  19  50 'erne  en  gunstig  lejlighed  til  at  købe  en  Farumbane, 
nemlig  den  15  km  lange  nedlagte  jernbanestrækning  Kenmore-Riverside 
Den  købtes  og  åbnedes  i  1959  for  sporvejsdrift. 

I  1941  forlængedes  tunnelen  1V3  km  til  Symphony  (Falkoner 
Alle).   Rampen  lidt  længere  ude  kommer  til  at  ligge  nøjagtigt  i 
S-banesporet  Vanløse-Frederiksberg.   Fristende  ville  det  være  at 
forvandle  denne  blindtarm  til  en  skinnekorridor  Vanløse-Rådhusplads 

For  tiden  fornyer  Boston  tunneler,  spor  og  sporvogne. 

Goteborg  har  ingen  tunnel  men  lukkede  omkring  1970  byen  inden- 
for voldene  for  gennemkørsel  med  biler  og  reserverede  herved  de  to 
brede  hovedfærdselsårer  Våstra  og  Ostra  Hamngatan  for  sporvogne. 
Fred,  ro  og  frisk  luft  sænkede  sig  over  bycentret.   Nedlagte  bane- 
strækninger som  Sårobanan  og  overdækning  af  åer  som  Delsjobåcken 
har  reduceret  gadesporvejen  til  16%  af  nettet. 

3.      Kollektivtrafik  på  reserveret   bane 

Idéen  i  light  rail  er  altså  så  vidt  muligt  at  adskille  kollektiv- 
trafik og  anden  trafik.  Men  skal  kollektivtrafikken  absolut  køre 
på  skinner? 

Kunne  busser  ikke  også  køre  i  tunneler  under  de  centrale  byde- 
le?  Det  kunne  de,  men  ikke  uden  større  tunneldiameter  end  nødven- 
dig for  et  skinnebundet  køretøj sporvognens  bundethed  til  sine 

skinner,  der  var  dens  svaghed  i  gadetrafikken,  er  dens  styrke  i 
tunneler-!   Dernæst  kunne  busser  ikke  køre  i  tunneler  uden  den  larm 
og  dunst  i  tunnelstationerne,  sporvognene  er  fri  for. 

Derimod  kunne  busser  nok  akcepteres  på  ekspresbusveje  i  fri 
luft  bygget  specielt  til  dem  og  spærret  for  anden  trafik,  jvf.  de 
to  ekspresbusveje  vist  på  tavle  1.   Og  hvis  ekspresbusveje  synes 
for  ekstravagant,  kunne  man  så  ikke  lade  busser  befare  de  mangesporede 
motorveje,  som  allerede  eksisterer  og  skærer  sig  tværs  gennem  de 
fleste  amerikanske  storbyer?   Det  kunne  man,  og  det  har  man  gjort. 
Boston,  Denver,  Honolulu,  New  Orleans,  Los  Angeles  og  San  Francisco 
er  gået  et  skridt  videre  og  har  reserveret  en  motorvej  skørebane  for 
busser.   Hvilken  del  af  en  motorvej  kan  reserveres  for  busser?   Åben- 
bart ikke  den  yderste  hø jre,  kørebane ,  for  den  bruges  jo  også  af 
til-  og  afgangstraf ikken.   Det  må  blive  den  yderste  venstre  køre- 
bane, som  reserveres  for  busser.   Men  så  må  ind-  og  udstigning  ske 
i  midterrabatten,  og  så  må  der  bygges  gangbroer  eller  trapper  op 

eller  ned  til  skærende  gader.   Når  man  er  kommet  så  vidt,  er  det 
egentlig  hip  som  hap  om  yderste  venstre  kørebane eller  midterra- 
batten selv,  hvis  den  er  bred  nok reserveres  for  ekspresbusser 

eller  for  skinner.   Chicagos  Kennedy  Expressway  og  Dan  Ryan  Expressway 
er  eksempler  på  det  sidste. 

4.      Hvad   er   billigst ;      Ekspresbusser    eller    light   rail? 

Med  kollektivtrafik  på  reserveret  bane  letter  et  røgslør,  som 
har  hvilet  over  mange  byers  debat  om,  hvad  der  var  billigst, 
busser  eller  sporvogne.   Røgsløret  var  den  regnskabskonvention , 
at  da  gadeomnibussen  kørte  på  gader,  der  betjente  hele  trafikken, 
skulle  bussen  ikke  belastes  med  gadernes  anlægsomkostning.   Da 
gadesporvejen  alene  betjente  sporvognen,  skulle  denne  belastes 
med  sporets  anlægsomkostning. 

Hvad  enten  konventionen  havde  sin  rimelighed  eller  ej 
for  gadeomnibussens  og  gadesporvognens  vedkommende,  så  er  den 
uanvendelig  på  kollektivtrafik  på  reserveret  bane. 
Røgsløret  er  blæst  bort:   Ekspresbusser  og  light  rail  må  be- 
lastes med  deres  reserverede  baners  anlægsomkostning  og  arbejder 
i  denne  forstand  på  lige  fod.   Hvilken  af  dem  er  så  billigst? 
Lad  os  se  på  de  enkelte  omkostningselementer  og  regne  alting  i 
1975-dollars. 

5.      Anlægsomkostning 

I  afsnit  II,  1  definerede  vi  tre  af spærringsgrader  A,  B  og  C  og 
fandt,  at  deres  blandingsforhold  ville  bestemme  rejsehastigheden. 
Det  vil  også  bestemme  anlægsomkostningerne.   Målt  i  millioner 
19  7  5-dollars  pr.  km  anslår  USDT  (19  76,  53)  anlægsomkostninger  til 
banelegeme,  stationer,  spor,  ledninger  og  signaler  således: 

A.  Eget  banelegeme 

1.  i  tunnel  25-44 

2.  delvist  i  gadeniveau  12-19 

3.  bestående  af  eksisterende  jernbanespor      2-6 

B.  Eget  sporareal  i  gadeniveau  9-19 

C.  Gadesporvej  2-6 

Som  ydertilfælde  kan  nævnes,  at  Buffalo  (1,3  mill.)  vil 
have  en  lang  tunnel  og  regner  med  20  millioner  dollars  pr.  km, 
hvorimod  Dayton  (0,9  mill.)  vil  bruge  allerede  eksisterende  jern- 
banespor og  kun  regner  med  1  million  dollars  pr.  km. 

Savidt  light  rail .   Hvad  ekspresbusser  angår,  så  koster  en 
kilometer  storbymotorvej  ca.  4  millioner  dollars.   Der  kan  ikke  være 

tvivl  om,  at  på  egen  bane  er  light  rail  normalt  dyrere  i  anlæg  end 
ekspresbusser. 

6.      Anskaffelse   af  rullende   materiel 

Der  er  i  verdensmarkedet  fire  leverandører  af  rullende  materiel 
til  light  rail-systemer :   Allmånna  Svenska  Elektriska  Aktiebolaget 
(ASEA),  som  for  tiden  afleverer  100  vogne  til  Melbourne;  Boeing 
-Vertol ,  der  leverer  275  yogne  til  Boston  og  San  Francisco;  DiiWag , 
som  har  leveret  vogne  til  Frankfurt,  Koln  m.  fl.  og  for  tiden 
leverer  til  Edmonton  og  Newcastle;  og  endelig  Ontario  Transportation 
Development  Corporation,  der  leverer"  200  vogne  til  Toronto.   Leve- 
ringspriserne ligger  på  omkring  3-400.000  1975-dollars  pr,  vogn. 

Dette  er  dyrere  end  busser.   Men  for  det  første  har 
busser  kun  den  halve  pladskapacitet  og  for  det  andet  kun  den 
halve  levetid.   County  of  San  Diego  (1975,  127  og  139)  regner  med 
følgende  levetider 


Busser       15  år 
Light  rail    3  0  år 


og  kalder  endda  de  15  år  for  "a  desirable  bus  age"  men  de  30  år 
"minimum  30  year  lives".   For  det  tredje  har  busser  lavere  rejse- 
hastighed, som  vi  skal  se  i  afsnit  10.   Endelig  er  busser  mindre 

miljøvenlige.   County  of  San  Diego  (1975,  81-84)  anslår,  at 
ASEA-,  Boeing-  og  Qntariovogne  har  samme  ydre  støjniveau  som  det 
i  Californien  maksimalt  tilladelige  for  personbiler,  hvilket  er 
langt  lavere  end  det  maksimalt  tilladelige  for  busser.   For  Onta- 
riovognens  vedkommende  skulle  den  ydre  støj  være  Vi»  af  støjen 
fra  30'ernes  PCC-model der  var  støjsvag  sammenlignet  med  kø- 
benhavnske vogne  bygget  på  samme  tid. 

7.      Y^Tsels-   og   vedligeholdelsesomkostning 

Kørselsomkostningens  hovedelementer  er  energi  og  arbejdsløn.   Hvad 
energi  angår,  så  har  oliekrisen  efter  1973  ført  en  principiel  forskel 
mellen  bus-  og  sporvejsdrift  frem  i  rampelyset:   Medens  en  bus  må 
slæbe  sin  egen  energikilde  med  sig,  mades  en  sporvogn  fra  en  central 
energikilde,  der  nyder  tre  økonomiske  fordele.   For  det  første  er 
den  centrale  energikilde  naturligvis  større  og  nyder  derfor  skalafor- 
dele.  For  det  andet  er  den  mindre  kræsen:   Busser  kan  kun  brænde  olie 
men  den  centrale  energikilde  kan  fremstille  elektricitet  af  olie,  kul, 
vandkraft  og  atomenergi.   Atomelektricitet  har  hidtil  kun  kostet  det 
halve  af  olieelektricitet ,  og  en  f ormeringsreaktor  skulle  kunne  levere 
elektricitet  til  tredjedelen.   For  det  tredje  kommer  noget  af  den 
energi,  hvormed  sporvogne  mades,  tilbage:   Den  centrale  energikilde 
tillader  yognene  at  sende  bremseenergi  tilbage  i  nettet.   En  bremsen- 

de  bus  omsætter  bevægelsesenergi  til  varme,  der  går  til  spilde. 

Vedligeholdelsesomkostningen  for  det  rullende  materiel  er  vask, 
smøring  og  værkstedsarbejde.   For  6  eksisterende  amerikanske  sporvejs- 
systemer  og  for  sine  egne  busser  fandt  County  of  San  Diego  (1975,  142) 
følgende  kørsels-  og  vedligeholdelsesomkostninger  for  rullende  mate- 
riel i  1974  dollars  pr.  vognkm: 

Kørsel         Vedligeholdelse 

Busser  0,52  0,11 

Light  rail  0,47  0,30 

Når  kørselsomkostningen  pr.  vognkm  hidtil  har  været  omtrent 
den  samme  for  bus  og  light  rail ,  så  må  den  pr.  pladskm  have  været 
lavest  for  det  køretøj,  der  har  flest  pladser  pr.  vogn.   Hvis 
arbejdsløn  i  dollars  pr.  time  er  den  samme,  bliver  arbejdsløn  i 
dollars  pr.  vognkm  lavest  for  det  køretøj,  der  har  højest  rejsehastig- 
hed.  Pr.  vognkm  har  kørselsomkostningen  forøvrigt  også  været 
nogenlunde  den  samme  i  USA  og  Vesteuropa.   Vesteuropa  har  lidt  dyrere 
energi  men  lidt  lavere  arbejdsløn,  USDT  (1976,  53). 

I  tre  henseender  er  en  vognkm  for  ekspresbusser  forskellig  fra 
en  vognkm  for  light  rail.   Lidt  elementær  trafikalgebra  vil  vise  dette 


8.      Lidt    elementær    trafikalgebra 


Lad  os  definere  følgende  begreber  for  en  trafåklinje: 

a    =  linjelængde,  km 

/  =  kørselsfrekvens  =  antal  tog,  der  påbegynder  en  heltur  pr.  time 

K   =  linjekapacitet  E   pladskm  pr.  time 

k   E   vognkapacitet  =  pladser  pr.  vogn 

n   E   antal  tog  i  drift 

p  E   terminalpause,  timer 

x>   e   rejsehastighed,  km  pr.  time 

T  E    et  togs  tidsforbrug  fra  en  påbegyndt  heltur  til  den  næste,  timer 

t  E   rejsetid  fra  terminal  til  terminal,  timer 

T  =  terminalpausen  udtrykt  som  en  brøk  af  rejsetiden,  rent  tal 

v   E   toglængde  e   antal  vogne  pr.  tog 

Lad  os  begynde  med  at  skrive  linjens  trafikudbud  som 

(1)  K   =  laf kv 

eller  på  almindeligt  dansk:   Pladskm  pr.  time  er  lig  halvture  pr. 
heltur  gange  km  gange  antal  tog  pr.  time  gange  pladser  pr.  vogn 
gange  vogne  pr.  tog.   Dimensionen  er  altså  den  samme  på  begge  sider 
af  identitetstegnet .   Men  linjelængde  må  være  lig  rejsehastighed 
gange  rejsetid: 

(2)  a   E  rt 

Og  når  T   er  et  togs  tidsforbrug  pr.  heltur,  så  må  l/T   være 
det  antal  helture,  toget  kan  påbegynde  pr.  time.   Og  så  må  n/T 
være  det  antal  helture,  n   tog  kan  påbegynde  pr,  time.   Men  dette 
er  jo  definitionen  på  kørselsfrekvens .   Altså  er 

(3)  /  s  n/T. 

Fremdeles  må  et  togs  tidsforbrug  fra  påbegyndt  heltur  til 
næste  være  lig  det  dobbelte  af  rejsetid  plus  terminalpause: 

(4)  T    =    2(t  +  p) 

Endelig  vil  det  være  naturligt  at  gøre  terminalpausen  pro- 
portional med  rejsetiden: 

(5)  p   =    xt 

Indsætter  vi  nu  (5)  i  (4),  (4)  i  (3),  og  (2)  og  (3)  i  (1), 
får  vi  trafikudbudet  udtrykt  i  en  form,  som  viser  os  de  finere 
nuancer : 

(£)  K   =  knrv/(l    +    x) 

Ligning  (6)  måler  linjens  trafikudbud  K   i  det  for  en  økonom 
naturlige  mål:   pladskm  pr.  time.   Men  hvis  man  vil  sammenligne 
linjer  af  forskellig  længde,  vil  man  eliminere  linjelængden  a   ved 
at  dividere  med  den  på  begge  sider  af  (6)  og  derved  få  pladskm  pr. 
time  pr.  km  eller  simpelthen  pladsafgange  i  begge  retninger  pr.  time 

(7)  K/a    =  knrv/Kl    +   r)al 

Ligning  (7)  er  skrædersyet  til  USDT  (1976)  data.   Nu 
kan  vi  vise,  at  i  tre  henseender  er  en  vognkm  for  ekspresbusser 
forskellig  fra  en  vognkm  for  light  rail. 

9.      Vognkapaciteten    k 

For  det  første  er  en  vognkm  ikke  det  samme  som  pladskm:   Vogn- 
kapaciteten k    er  mindre  for  ekspresbusser: 


Ekspresbusser 

Normal  amerikansk  bybus     80 

Ledbus  120 

Light  rail 

ASEA  12  5 

Boeing-Vertol  .     152 

DuWag  180 

Ontario  140 

Vognkapaciteten  k    er  for  den  normale  bybus  53%  og  for 
ledbussen  80%  af  light  rail . 

10.      Rejsehastigheden  r 

For  det  andet  er  en  vognkm  ikke  det  samme  som  vognkm  pr.  time: 
Rejsehastigheden  r    er  mindre  for  ekspresbusser.   Forskellen  lig- 
ger ikke  i  tophastighed  men  i  bussernes  ringere  akcelerations-  og 
bremseevne.   Projekterede  rejsehastigheder  er,  USDT  (1976.,  58-59): 


Ekspresbusser 

Pittsburgh,  South  Hills    10-35 

Light  rail 

Pittsburgh,  South  Hills    26-35 
Buffalo  43 

Denver  3  4-56 

Los  Angeles  50-62 


11.       ToglcEngden   V 


For  det  tredje  er  en  vognkm  ikke  det  samme  som  en  togkm:   Toglængden 

v    er  mindre  for  ekspresbusser,  nemlig  li      Sammenkoblingen  af  flere 
vogne  til  et  tog  har  en  vigtig  konsekvens  for  kørselsomkostningen. 
Kørselsomkostningens  hovedelementer  er  energi  og  arbejdsløn,  og 
sammenkoblingen  sparer  naturligvis  ikke  energi:   Et  trevognstog 
bruger  tre  gange  så  megen  energi  som  et  énvognstog.   Men  trevogns- 
toget  og  énvognstoget  har  begge  kun  en  fører,  og  trevognstogets 
førerløn  pr.  vognkm  er  derfor  kun  en  tredjedel  af  énvognstogets . 

12.      Sammenfatning 

Lad  os  sammenfatte:   Pr.  vognkm  har  kørselsomkostningen  hidtil  været 
omtrent  den  samme  for  bus  og  light  rail .   Men  pr.  pladskm  er  den 
lavest  for  light  rail ,   der  har  flest  pladser  pr.  vogn.    Og  hvis 
arbejdsløn  i  dollars  pr.  time  er  den  samme,  bliver  arbejdsløn  i 
dollars  pr.  vognkm  lavest  for  light  rail ,   der  har  højest  rejsehastig- 
hed.  Busser  kan  ikke  ved  sammenkobling  af  vogne  sænke  deres  arbejds- 
løn pr.  vognkm.   Hvad  energiomkostning  angår,  kan  de  ikke  sænke  denne 
ved  overgang  til  atomenergi.   Hvad  trafikudbud  angår,  så  kan  det  ikke 
måles  i  vognkm.   Vi  foreslår  at  måle  det  i  pladsafgange  i  begge  retnin- 
ger pr.  time  K/a,      Med  samme  terminalpausebrøk  t  viser  vor  ligning  (7) 
enten,  at  jned  samme  antal  vogne  i  drift  nv    vil  ekspresbusserne 
have  færre  pladsafgange  i  begge  retninger  pr.  time  K/a    end  light 
rail ,  eller  også  vil  de  til  samme  antal  pladsafgange  i  begge  ret- 
ninger pr.  time  K/a   behøve  flere  vogne  i  drift  nv .      I  begge  tilfælde 

er  grunden  den,  at  de  har  både  lavere  vognkapacitet  k   og  lavere  rejse- 
hastighed r    end  light  rail. 

For  at  eliminere  alle  andre  indflydelser  end  trafikarten  lod 
Port  Authority  of  Allegheny  County  (197  6)  samme  korridor,  South  Hills 
-korridoren  i  Pittsburgh,  projektere  for  både  ekspresbusser  og  light 
rail.   Man  speciferede  hverken  samme  antal  vogne  i  drift  nv    eller  samme 
antal  pladsafgange  i  begge  retninger  pr.  time  K/a   men  en  mellemting, 
nemlig  samme  antal  vognafgange  i  begge  retninger  pr.  time  fy.      Eks- 
presbusserne var  ledbusser  (y  =  1)  med  afgang  hvert  30.  sekund  (/  - 
120).   Togene  var  trevognstog  (y  =  3)  med  afgang  hvert  90.  sekund 
(f  =    40).   Resultatet  måtte  blive,  at  der  på  ekspresbuslinjen  med  den 
lavere  rejsehastighed  r   skulle  bruges  flere  vogne  nv   og  at  der  med 
den  lavere  vognkapacitet  k   måtte  blive  færre  pladsafgange  i  begge  ret- 
ninger pr.  time  K/a.      Det  blev  der  også,  USDT  (1976,  59): 

f  K/a 

Ekspresbusser 

Pittsburgh,  South  Hills    120       10.400 
Light  rail 


Pittsburgh, 

South  Hills 

40 

14, 

,000 

Stuttgart 

40 

12  , 

,000 

Koln 

60 

13. 

,600 

Dusseldorf 

92 

14, 

,000 

Idet  vi  husker  på,  at  med  samme  rejsehastighed  er  førerløn  pr. 
vognkm  omvendt  proportional  med  antal  vogne  pr.  tog  og  på,  at  hvis 

arbejdsløn  i  dollars  pr.  time  er  den  samme,  bliver  arbejdsløn  i  dollars  pr. 
vognkm  lavest  for  det  køretøj,  der  har  højest  rejsehastighed,  kan  vi  groft 
sammenfatte  County  of  San  Diego 's  og  Port  Authority  of  Allegheny  County's 
resultater  således:  Med   noget    højere    anlægsomkostning,    med    lidt   højere 
vedligeholdelsesomkostning   for   rullende  materiel   pr.    vognkm  men   dobbelt 
levetid  for   dette,    med   samme    energiomkostning   pr.    vognkm,    med   under    en 
tredjedel   férerlén  pr.    vognkm,    med  færre   vogne    i   drift  men   samme   antal 
vognafgange   pr.    time   præsterede    light  rail    3  5%   flere   pladsafgange   pr, 
time    end   ekspresledbusser, 

13.      Jantzens    tekniklov 

Jantzen  (1924)  ville  have  udtrykt  sagen  sådan,  at  ekspresledbusser  er  en 
typisk  "lav"  teknik  og  1  i ght  rail  en  typisk  "højere"  Leknik.   Jantzen 
ville  have  tegnet  summen  af  anlægs-,  vedligeholdelses-  og  kørselsomkost- 
ninger  som  en  funktion  af  trafikudbudet  K/a   og  fundet  den  værdi  af  K/a 
for  hvilken  summen  var  den  samme  for  ekspresledbusser  og  light  rail. 
Denne  værdi  ville  han  have  kaldt  et  indifferenspunkt.   Tilvenstre  for  det 
ville  ekspresledbusser  arbejde  billigst,  tilhøjre  light  rail.   County  of 
San  Diego  (197  5,  89)  antyder  et  sådant  indifferenspunkt  ved  K/a   =    1500-2000 

Vi  kan  lege  lidt  med  dette  indifferenspunkt:   Brug  af  atomenergi  ville 
flytte  det  mod  venstre:   Light  rail  kunne  nu  blive  billigst  ved  et  lavere 
trafikudbud  K/a.       Øget  miljøbevidsthed  ville  sænke  tolerance  af  bussers 
larm  og  dunst.   Dette  ville  ikke  kunne  flytte  indifferenspunktet  men  ville 
gøre  light  rail  akceptabel  et  stykke  tilvenstre  for  punktet. 

14.       Udbud   og    efterspørgsel 

Indtil  nu  har  vi  kun  interesseret  os  for  trafikudbudet  K/a   og  fablet 
om  trevognstog  afgående  hvert  90.  sekund!   Men  kan  dets  pladser 
fyldes?   Kan  udbudet  finde  sin  efterspørgsel?   Mere  præcist:   Hvor 
i  storbyen  kan  udbudet  finde  sin  efterspørgsel?   Det  må  vel  være  i 
korridorer  af  typen  Brønshøj -centrum,  og  sådanne  korridorer  er  alminde- 
lige i  europæiske  og  østamerikanske  storbyer  men  mindre  almindelige 
i  vore  sydvestlige  byer,  som  er  vokset  op  med  personbilen  og  ud- 
viser en  vældig  spredning  af  ganske  tynd  bebyggelse  men  ikke  udviser 
noget  klart  bycentrum.   Los  Angeles  er  et  eksempel. 

Der  kan  næppe  være  tvivl  om,  at  storbytrafikken  i  den  nærmere 
fremtid  stadig  vil  bestå  i  en  arbejdsdeling  mellem  individuel  og 
kollektiv  trafik.   Og  den  kollektive  trafik  vil  stadig  bestå  i  en 
arbejdsdeling  mellem  rapid  rail ,  light  rail  og  busser.    Men  ar- 
bejdsdelingen vil  forskyde  sig  bort  fra  personbiler  og  busser, 
jo  mere  miljø-  og  energihensyn  spiller  ind. 

